Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO in [76/16](http://www.uradni-list.si/1/objava.jsp?sop=2016-01-3221) – odl. US), 4. in 63. člena Zakona o pogrebni in pokopališki dejavnosti (ZPPdej) (Uradni list RS, št. 62/2016), 3., 7. in 35. člena Zakona o gospodarskih javnih službah (Uradni list RS, št. 32/93, 30/98 - ZZLPPO, 127/06 - ZJZP, 38/10 - ZUKN in 57/11 - ORZGJS40), 3. in 17. člena Zakona o prekrških – ZP1 (Uradni list RS, št. [29/11](http://www.uradni-list.si/1/objava.jsp?sop=2011-01-1376) – uradno prečiščeno besedilo, [21/13](http://www.uradni-list.si/1/objava.jsp?sop=2013-01-0786), [111/13](http://www.uradni-list.si/1/objava.jsp?sop=2013-01-4126), [74/14](http://www.uradni-list.si/1/objava.jsp?sop=2014-01-3062) – odl. US, [92/14](http://www.uradni-list.si/1/objava.jsp?sop=2014-01-3705) – odl. US, [32/16](http://www.uradni-list.si/1/objava.jsp?sop=2016-01-1364) in [15/17](http://www.uradni-list.si/1/objava.jsp?sop=2017-01-0740) – odl. US), 5. in 11. člena Odloka o gospodarskih javnih službah v Občini Izola (Uradne objave Občine Izola, št. 16/13 in 6/14), 30. in 101. člena Statuta Občine Izola (Uradne objave Občine Izola, št. 15/99, 17/12 in 6/14), je Občinski svet Občine Izola na …. redni seji, dne ………….., sprejel

**ODLOK**

**o pogrebni in pokopališki dejavnosti na območju Občine Izola**

1. **UVODNE DOLOČBE**

1. člen

(izvajalec obveznih gospodarskih javnih služb in upravljavec pokopališč)

1. Izvajalec obveznih gospodarskih javnih služb in upravljavec pokopališč v Občini Izola je Javno podjetje Komunala Izola d.o.o. - Azienda pubblica Komunala Isola S.r.l. (v nadaljevanju: izvajalec).
2. Javno pooblastilo za vodenje in odločanje v upravnih zadevah iz tega odloka se podeli Javnemu podjetju Komunala Izola d.o.o. - Azienda pubblica Komunala Isola S.r.l., s sedežem Industrijska cesta 8, 6310 Izola.

2. člen

(pogrebna in pokopališka dejavnost)

1. Pogrebna dejavnost obsega zagotavljanje 24-urne dežurne službe, ki je obvezna gospodarska javna služba.
2. Pogrebna dejavnost, ki se izvaja na trgu, obsega naslednje storitve:
* prevoz pokojnika, ki ga ne zagotavlja 24-urna dežurna služba,
* pripravo pokojnika,
* upepelitev pokojnika,
* pripravo in izvedbo pogreba.
1. Plačnik pogrebnih dejavnosti, iz 2. odstavka tega člena, na pokopališču je zunanji izvajalec pogrebne dejavnosti. Cene najema mrliške vežice in uporabe ostale pokopališke infrastrukture za pogrebno slovesnost določi izvajalec v ceniku, določenem po postopku iz tega odloka.
2. Pokopališka dejavnost obsega upravljanje ter urejanje pokopališč in ju zagotavlja izjavalec.
3. Upravljanje pokopališč obsega zagotavljanje urejenosti pokopališča, izvajanje investicij in investicijskega vzdrževanja, oddajo grobov v najem, vodenje evidenc ter izdajanje soglasij v zvezi s posegi na območju pokopališč.
4. Urejanje pokopališč obsega vzdrževanje pokopališč ter pokopaliških objektov in naprav ter druge pokopališke infrastrukture, storitve najema pokopaliških objektov in naprav, storitve grobarjev in pokopališko pogrebnega moštva.

3. člen

(24-urna dežurna služba)

1. 24-urna dežurna služba obsega vsak prevoz od kraja smrti do hladilnih prostorov izvajalca ali zdravstvenega zavoda zaradi obdukcije pokojnika, odvzema organov oziroma drugih postopkov na pokojniku in nato do hladilnih prostorov izvajalca, vključno z uporabo le-teh, če odlok ne določa drugače.
2. Izvajalec 24-urne dežurne službe na območju Občine Izola je Javno podjetje Komunala Izola d. o. o. - Azienda pubblica Komunala Isola S. r. l.

4. člen

(pokopališki red)

S tem odlokom Občina Izola določa:

* način zagotavljanja 24-urne dežurne službe,
* način izvajanja pogrebne slovesnosti,
* storitve pokopališko pogrebnega moštva, ki se lahko zagotavljajo na posameznem pokopališču,
* osnovni obseg pogreba,
* način in čas pokopa,
* način pokopa, če je plačnik občina,
* možnost pokopa zunaj pokopališča, z določitvijo prostora,
* ravnanje s pokojnikom do pokopa v krajih, kjer na pokopališčih ni mrliške vežice,
* pokopališča, ki morajo imeti mrliške vežice,
* obratovanje mrliških vežic,
* obseg prve ureditve groba,
* vzdrževanje reda, čistoče in miru na pokopališču,
* način oddaje grobov v najem,
* postavljanje, spreminjanje ali odstranitev spomenikov, obnova spomenikov in grobnic ter vsak drug poseg v prostor na pokopališču,
* načrt razdelitve pokopališča in kataster,
* zvrsti grobov,
* okvirni tehnični normativi za grobove,
* mirovalna doba za grobove,
* enotni cenik za pokopališke in pogrebne storitve, uporabo pokopališča, pokopaliških objektov in naprav ter druge pokopališke infrastrukture,
* pogrebna pristojbina na posameznem pokopališču, ki jo plača drugi izvajalec pogreba,
* razmerje grobnine za posamezno vrsto groba glede na enojni grob,
* druga vprašanja pogrebne in pokopališke dejavnosti ter uporabnikov.

5. člen

(izrazi)

Izrazi uporabljeni v tem odloku imajo enak pomen kot je določeno v zakonu, ki ureja pogrebno in pokopališko dejavnost in v podzakonskih predpisih, ki so izdani na njegovi podlagi.

 6. člen

(uporaba predpisov)

Za vprašanja v zvezi z opravljanjem pogrebne in pokopališke dejavnosti, ki niso posebej urejena s tem odlokom se uporabljajo republiški in občinski predpisi s področja izvajanja pogrebne in pokopališke dejavnosti.

**II. POGREBNA SVEČANOST**

7. člen

(pokopališko pogrebno moštvo)

1. Storitve pokopališko pogrebnega moštva na pokopališču Izola in na pokopališču Korte zagotavlja Javno podjetje Komunala Izola d. o. o. - Azienda pubblica Komunala Isola S. r. l.
2. Storitve pokopališko pogrebnega moštva obsegajo prevoz, prenos krste ali žare iz mrliške vežice oziroma upepeljevalnice do mesta pokopa s položitvijo v grob ali z raztrosom pepela.
3. Storitve pokopališko pogrebnega moštva zaračuna izvajalec iz prvega odstavka tega člena naročniku pogrebnih storitev v skladu s cenikom, določenim po postopku iz tega odloka.

8. člen

(namenski prostor)

Pogrebna svečanost na pokopališču se prične na prostoru, ki je določen v ta namen.

9. člen

(ležanje pokojnika)

1. Mrliške vežice so odprte v času ležanja umrlega.
2. Umrli praviloma leži:
* v mrliški vežici na pokopališču Izola,
* v mrliški vežici na pokopališču Korte,
* izjemoma in v dogovoru z izvajalcem, v vaseh doma v stanovanjski hiši, ki nima več kot dve stanovanji, pod pogojem, da smrt ni posledica nalezljive bolezni, in v kolikor to dopuščajo sanitarno primerni in ustrezni pogoji, vendar največ dve uri.

10. člen

(izvedba pogrebne svečanosti)

1. Pogrebna svečanost se opravi na način, ki je predpisan s tem odlokom, pred pokopom ali raztrosom pepela umrlega na poslovilnem prostoru pokopališča.
2. Pred začetkom pogrebne svečanosti se na poslovilni prostor dostavi cvetje in vodja pogreba pripelje svojce.
3. Pogrebna svečanost se prične, ko se ob zvokih žive ali reproducirane glasbe prinesejo zastave in simboli, nato se pripeljejo posmrtni ostanki umrlega na poslovilni prostor.
4. Od umrlega se najprej poslovijo govorniki, sledijo pevci, recitatorji, pihalni orkester ali drugi glasbeniki in predstavniki verskih skupnosti, če sodelujejo pri pogrebni svečanosti.
5. Po končani pogrebni svečanosti se lahko na poslovilnem prostoru med igranjem glasbe oblikuje pogrebni sprevod, ki gre do kraja pokopa, ali pa se pogrebna svečanost zaključi.

11. člen

(pogrebni sprevod)

1. Pogrebni sprevod, ki ga vodi vodja pogreba, se razvrsti tako, da je na čelu slovenska zastava z žalnim trakom ali črna zastava, če je umrli tuj državljan, nato prapori, sledijo godba, pevci, pripadniki stanovskih organizacij (lovci, gasilci in podobno), nosilci vencev in odlikovanj ter drugih priznanj, krsta oziroma žara, nato sorodniki in drugi udeleženci pogreba.
2. Če sodelujejo pri pogrebu predstavniki verske skupnosti, se s svojimi simboli razvrstijo neposredno pred krsto oziroma žaro.

12. člen

(običaji)

1. Pri izvedbi pogrebne svečanosti se lahko na pokopališču Korte upoštevajo tudi krajevni običaji pogrebne svečanosti.
2. Pogrebno svečanost se organizira skladno z voljo umrlega ali naročnika pogreba z izbrano opremo in traja praviloma do petinštirideset minut, v soglasju z izvajalcem pa tudi več.

13. člen

(udeleženci pogreba)

Pogrebna svečanost je praviloma javna, ki ji vsakdo nemoteno prisostvuje, ali v ožjem družinskem krogu, ki ji prisostvujejo povabljeni.

14. člen

(verski obred)

Pri pogrebni svečanosti se lahko opravi tudi verski obred, ki traja do petnajst minut, v soglasju z izvajalcem pa tudi več.

15. člen

(svečanost ob grobu)

1. Udeleženci pogrebne svečanosti se razvrstijo ob grobu. Krsto oziroma žaro s posmrtnimi ostanki umrlega spustijo ali položijo v grob. Po minuti molka, poklonitvi zastav in praporov je pogrebni sprevod končan.
2. Del pogrebnih svečanosti se lahko opravi tudi ob grobu.
3. Najkasneje dve uri po končani pogrebni svečanosti mora izvajalec grob zasuti, z delom pa prične, ko se večina udeležencev pogrebne svečanosti umakne iz okolice groba.

16. člen

(častna enota)

1. Pri pogrebni svečanosti, na kateri sodeluje tudi častna enota, ji je na območju pokopališča prepovedano nošenje orožja. Ta enota se razporedi pred mrliško vežico, verski objekt ali drug kraj, oziroma pred stanovanjsko hišo, kjer leži pokojnik, in se v sprevod razporedi takoj za zastavo na čelu sprevoda.
2. Ob zaključku pogrebne svečanosti lahko častna enota z vojaškim ali lovskim strelnim orožjem izstreli častno salvo v slovo umrlemu, vendar na prostoru izven območja pokopališča, ki ga določi in uredi izvajalec. Zagotovljena mora biti popolna varnost udeležencev pogreba, občanov in premoženja, za kar je odgovoren poveljnik oziroma vodja častne enote.

17. člen

(anonimni pokop)

Pri anonimnih pokopih kraj pokopa in ime pokojnika nista označena.

18. člen

(upepelitev umrlega)

Upepelitev umrlega poteka pod pogoji in na način pooblaščenega izvajalca storitev upepelitve.

19. člen

(pogrebna pristojbina)

1. Pristojbino za pogrebno svečanost plača naročnik pogreba v skladu s cenikom.
2. Občinski svet Občine Izola sprejme sklep o višini cen storitev pogrebne in pokopališke dejavnosti na predlog izvajalca.
3. Sklep se objavi v Uradnih objavah Občine Izola.

**III. UREJANJE POKOPALIŠČ**

20. člen

(urnik pokopališča in storitev)

1. Pokopališča, ki jih je možno zaklepati, so odprta za obiskovalce vsak dan po urniku, ki ga določi izvajalec.
2. V dnevih pred in na dan praznika ter dela prostega dne v Republiki Sloveniji sta lahko pokopališči odprti tudi izven časa, določenega v prvem odstavku tega člena.
3. Pogrebi so vsak dan, razen ob sobotah, nedeljah in praznikih ter dela prostih dnevih v Republiki Sloveniji. Urnik pogrebov določi izvajalec.
4. Dan in čas pogreba lahko v dogovoru z izvajalcem odstopata od določbe iz prejšnjega odstavka tega člena.

21. člen

(mrliške vežice)

Mrliške vežice so na pokopališču v Izoli in na pokopališču v Kortah.

22. člen

(načrt razdelitve in kataster)

1. Za vsako pokopališče mora biti narejen načrt razdelitve na pokopališke oddelke in vzpostavljena evidenca grobov.
2. Z načrtom razdelitve se določijo zvrsti grobov na posameznih oddelkih.
3. Na vsakem pokopališču ali zunaj njega mora biti zagotovljen prostor za pokope ob morebitnih naravnih in drugih nesrečah, v vojni in izrednih razmerah.
4. S tem odlokom se izvajalcu podeli javno pooblastilo za vodenje katastra gospodarske javne službe in ostalih evidenc, kot izhaja iz tega odloka. Kataster je last lokalne skupnosti. Kataster mora biti voden in popolnoma skladen s katastrom ostale občinske infrastrukture.
5. Kataster mora biti voden ažurno, kar pomeni, da se vse spremembe na objektih, napravah in glede opreme v kataster vnesejo takoj. Kataster mora izvajalec vzpostaviti skladno z veljavno zakonodajo v roku dvanajstih mesecev po pričetku izvajanja gospodarske javne službe po tem odloku.
6. Uskladitev, vzdrževanje ter finančna razmerja v zvezi s katastrom ureja ustrezna pogodba z občino. Vodenje katastra ni predmet gospodarske javne službe.
7. Vodi se tekstualno in grafično v obliki računalniškega zapisa, skladno s predpisi in usklajeno s standardi občinskega geografskega informacijskega sistema.
8. Kataster se vodi v obliki elektronske baze podatkov, ki mora biti občini ustrezno in neprekinjeno dostopna.
9. Izvajalec je dolžan posredovati informacije iz katastra osebam, ki za to izkažejo pravni interes, in sicer v obsegu izkazanega pravnega interesa.
10. V primeru, da se način opravljanja gospodarske javne službe spremeni, je izvajalec dolžan izročiti celoten kataster občini.
11. Z osebnimi podatki iz katastra mora izvajalec ravnati skladno z določili veljavne zakonodaje.

**IV. ZVRSTI GROBOV**

23. člen

(zvrsti grobov)

1. Na pokopališčih so lahko naslednje zvrsti grobov in prostorov za pokope:
* enojni, dvojni, otroški, povečani grobni prostor, vrstni grobovi in grobnice,
* grobišča, kostnice in skupna grobišča,
* žarni grobovi – talni in zidni,
* prostor za anonimne pokope,
* prostor za raztros pepela.
1. Če so na območju pokopališč tudi vojna grobišča, njihovo varstvo ureja predpis o vojnih grobiščih.

24. člen

(enojni grobovi)

Enojni grobovi so tisti, ki omogočajo pokop odrasle osebe. V enojne grobove se pokopavajo krste in žare.

25. člen

(dvojni grobovi)

Dvojni grobovi so tisti, ki omogočajo pokop ene krste poleg druge na enaki višini v grobu. V dvojne grobove se lahko poleg krst pokopavajo tudi žare.

26. člen

(otroški grobovi)

Otroški grobovi so tisti, ki omogočajo pokop otroka. V otroške grobove se pokopavajo otroške krste in žare.

27. člen

(povečani grobni prostor)

Povečani grobni prostor je grobni prostor večjih dimenzij od standardnega grobnega prostora.

28. člen

(grobnice)

1. Grobnice imajo v celoti obzidani podzemni del. V grobnice se krste pokopavajo tako, da se polagajo ena na drugo ali pa na police. V grobnice se pokopavajo krste s kovinskimi vložki in žare.
2. Nove grobnice je dovoljeno graditi le, če lokalna skupnost tako določi z odlokom o pogrebni in pokopališki dejavnosti ali prostorskim aktom, ki ureja pokopališče.

29. člen

(žarni grobovi)

Žarni grobovi so talni ali zidni. V žarne grobove se pokopavajo le žare.

30. člen

(prostor za anonimni pokop)

1. Prostor za anonimni pokop je prostor na oddelku pokopališča, ki je enotno urejen po načrtu razdelitve in je brez označbe in imena pokojnika, namenjen pokopu krst ali žar.
2. Podatke o pokojnikih, ki so bili anonimno pokopani, vodi izvajalec.
3. Na prostoru za anonimne pokope mora biti urejen skupni prostor za polaganje cvetja in prižiganje sveč.

31. člen

 (prostor za raztros pepela)

1. Prostor za raztros pepela je lahko prostor na posebnem oddelku pokopališča, namenjen raztrosu pepela. Imena pokojnih, razen pri anonimnem pokopu so, če naročniki pogrebov to želijo, napisana na napisnih ploščah na skupnem nagrobniku.
2. Na prostoru za raztros pepela je urejen skupni prostor za polaganje cvetja in prižiganje sveč. Zunaj tega prostora ni dovoljeno polagati cvetja, sveč in drugih predmetov ali hoditi po tem prostoru, razen za namene vzdrževanja pokopališča.

32. člen

(normativi in velikost grobov)

1. Okvirne mere tlorisne površine grobnega prostora so naslednje:
* enojni grob: širina do vključno 1,1 m, dolžina do 2,0 m, globina prvega pokopa najmanj 2,0 m,
* dvojni grob: širina od 1,11 m, dolžina do 2,0 m, globina prvega pokopa najmanj 2,0 m,
* žarni grob: talni - širina od 0,60 do 1,0 m, dolg od 0,60 do 1,2 m, globok pa 0,8 m, z možnostjo poglobitve do 1,2 m; zidni - širina 0,5 m, dolžina 0,50 m in globina 0,70 m.
1. V kolikor so dolžine in širine grobnega prostora določene s projektno dokumentacijo, se upoštevajo dimenzije po projektni dokumentaciji.
2. Dimenzije grobov se meri od zunanjega roba grobnega prostora oziroma spomenika, grobne ograje ali robnika.
3. Pri vsakem klasičnem pokopu mora biti plast zemlje nad krsto najmanj 50–70 cm, v nasprotnem primeru je potrebno odrediti žarni pokop. Žarni grob se sme poglobiti.
4. Če se žara shrani v enojni, dvojni ali otroški grob, se tak grob ne obravnava kot žarni grob.
5. V primeru več zaporednih pokopov se jama lahko poglobi tako, da znaša pokrivna plast zemlje najmanj 1,5 m.
6. Oddaljenost prednje strani nagrobnika od steze, ki poteka med vrstami grobov, mora biti za vse grobove enaka. Poti med vrstami grobov morajo biti široke najmanj 0,6 m, vendar ne več kot 1,0 m.
7. Nagrobni spomeniki, robniki, druga znamenja in rastline, ne smejo segati čez mejo določenega grobnega prostora, v višino pa smejo segati največ do 1,2 m. Med grobnimi prostori v vrsti je razdalja največ 0,40 m. V kolikor je razdalja med grobnimi prostori v vrsti določena s projektno dokumentacijo, se upoštevajo dimenzije po projektni dokumentaciji. Napisna ploščica je kovinska, iz medenine, največ dimenzij 20 cm krat 10 cm krat 0,5 cm.

**V. NAČIN ODDAJE GROBOV**

33. člen

(oddaja groba v najem)

1. Če naročnik pogreba ob prijavi pogreba nima v najemu groba, mu ga dodeli v najem izvajalec, s katerim mora naročnik pogreba ob naročilu skleniti najemno pogodbo, razen pri raztrosu pepela ali pokopu zunaj pokopališča.
2. Grob odda v najem izvajalec na podlagi najemne pogodbe v skladu s predpisi občine.
3. Izvajalec odda grobove v najem za neprekinjeno obdobje desetih let z možnostjo podaljšanja.
4. Najemno razmerje je mogoče prenesti na drugo osebo, ki ima za to interes, pod pogoji, ki so določeni z najemno pogodbo. Prenos najemnega razmerja je brezplačen. Pogoji ne smejo ovirati prenosa.
5. Ob smrti najemnika groba se morajo njegovi dediči dogovoriti, kateri izmed njih bo prevzel pravico do najema groba. Prednostno pravico do najema groba ima tisti, ki je poravnal stroške pogreba umrlega najemnika groba.
6. Določila prejšnjega odstavka se smiselno uporabljajo tudi, če je imel najemnik groba, ki je umrl, v najemu več grobov.
7. Če dedič najemnika groba ne uveljavi pravice do najema groba po smrti najemnika groba, izgubi pravico do najema tega groba.
8. Najemnik groba lahko postane tudi tisti, ki to pravico dobi na podlagi tripartitne pogodbe o prenosu groba na novega najemnika, sklenjeno med trenutnim najemnikom groba, novim najemnikom in izvajalcem. Novi najemnik groba sklene za ta grob najemno pogodbo z izvajalcem za neprekinjeno obdobje desetih let.
9. Izvajalec odda plačniku pogreba z raztrosom pepela, v najem prostor za napisno ploščo, s pogodbo za neprekinjeno obdobje desetih let.
10. Najemnik groba mora vzdrževati grob in spoštovati pokopališki red ter najemno pogodbo.
11. Najemna pogodba mora določati:
* osebe najemnega razmerja,
* čas najema,
* zaporedno številko, vrsto in velikost groba,
* način plačevanja najemnine za najem grobnega prostora,
* obveznosti najemnika in obveznosti najemodajalca,
* ukrepe najemodajalca za primer nespoštovanja določil najemne pogodbe.

34. člen

(najemnik groba ali napisne plošče)

Najemnik groba ali napisne plošče je lahkosamo ena pravna ali fizična oseba na podlagi sklenjene najemne pogodbe.

35. člen

(grobnina)

1. Za najem groba plačuje najemnik grobnino.
2. Grobnina je sorazmerni delež letnih stroškov upravljanja pokopališke dejavnosti za posamezno vrsto groba, izračunan na podlagi seštevka vseh vrst grobov in njihovih razmerij do enojnega groba.
3. Stroški grobnine vključujejo stroške za urejenost pokopališča, oddaje grobov v najem in stroške vodenja evidenc.
4. Višino grobnine na predlog izvajalca, upoštevajoč predhodna odstavka, s sklepom potrdi Občinski svet Občine Izola, ki pri tem upošteva tudi morebitno pogrebno pristojbino ter druga sredstva, namenjena upravljanju tega pokopališča.
5. Grobnina se lahko plača za obdobje daljše od enega leta, a največ neprekinjeno za deset let z možnostjo podaljšanja.
6. Ob prvem najemu groba se grobnina plača v sorazmernem delu do konca letnega obdobja.
7. Če želi najemnik groba odstopiti od najemne pogodbe pred pretekom neprekinjenega obdobja desetih let, mora plačati grobnino do konca poteka tega obdobja.
8. Letni stroški vzdrževanja skupnih objektov in naprav na pokopališčih vsebujejo stroške vzdrževanja objektov in naprav na pokopališčih, skupnih glavnih poti, zelenic, dreves, grmovnic, živih mej, odvoza odpadkov, porabe vode in elektrike, nadzorno-čuvajske službe, zimske službe, informacijske pisarne, vodenja registrov, sorazmernega dela splošnih stroškov izvajalca in drugih del, potrebnih za izvajanje gospodarske javne službe.
9. Najemnina prostora za napisno ploščo se plača za neprekinjeno obdobje desetih let z možnostjo podaljšanja.

36. člen

(strošek vzdrževanja skupnih objektov in naprav)

1. Za določitev stroška vzdrževanja skupnih objektov in naprav (v nadaljevanju: strošek vzdrževanja) se letni stroški vzdrževanja preračunajo na višino stroškov, ki bremenijo enojni grob.
2. Grobnina za enojni grob je osnova za izračun stroška vzdrževanja za naslednje zvrsti grobov:
* za otroški grob znaša strošek vzdrževanja šestdeset odstotkov stroška vzdrževanja za enojni grob,
* za grobnice: do štiri prostore je strošek vzdrževanja enak štirikratniku stroška vzdrževanja za enojni grob, za več kot štiri prostore je strošek vzdrževanja enak šestkratniku stroška vzdrževanja za enojni grob,
* za talni žarni grob znaša strošek vzdrževanja šestdeset odstotkov stroška vzdrževanja za enojni grob,
* za stenski žarni grob znaša strošek vzdrževanja štirideset odstotkov stroška vzdrževanja za enojni grob,
* za povečane grobove je strošek vzdrževanja enak strošku vzdrževanja za enojni grob, pomnoženo s številom možnih pokopov, vendar največ do šest.
1. Strošek vzdrževanja prostora za napisno ploščo znaša pol letno višino stroška vzdrževanja za enojni grob. Najemnik plača tudi napisno ploščo, njeno izdelavo in postavitev v višini nastalih stroškov. Napisno ploščo postavi izvajalec.
2. Stroški raztrosa pepela in anonimnega pokopa se plačajo ob prijavi pogreba v višini enoletnega stroška vzdrževanja za enojni grob.

37. člen

(prenehanje pogodbe)

1. Najemna pogodba za grob preneha:
* na podlagi volje najemnika,
* če to zahteva ureditveni načrt pokopališča,
* če najemnina s stroški izterjave za grob ni bila izterjana,
* če računa za najemnino ni bilo moč izročiti najemniku groba in je preteklo eno leto od dneva zapadlosti računa,
* če najemnik po izstavitvi dveh opominov za ureditev groba ne uredi tako, kot to določa odlok.
1. Najemna pogodba za grob preneha tudi, če je najemnik umrl, upravičenec do sklenitve najemne pogodbe pa najemne pogodbe ni sklenil v roku do konca tekočega leta, ko je bila plačana najemnina.
2. Izvajalec ugotavlja razloge iz prvega in drugega odstavka tega člena in ukrepa skladno s tem členom.
3. Najemna pogodba za prostor za napisno ploščo preneha:
* na podlagi volje najemnika, vendar brez pravice povračila sorazmernega dela najemnine,
* če to zahteva ureditveni načrt pokopališča,
* z iztekom časa desetih let, za katerega je bila pogodba sklenjena in ni podaljšana.
1. Najemna pogodba za prostor za napisno ploščo s smrtjo najemnika ne preneha, velja še do izteka desetletnega obdobja in se lahko podaljša tako, da praviloma postane najemnik tisti, ki je plačal pokop prejšnjega najemnika.
2. Najemnik, ki mu je najemna pogodba za prostor za napisno ploščo prenehala, mora pri izvajalcu prevzeti napisno ploščo v roku treh mesecev po prenehanju najemne pogodbe. Če napisne plošče ne prevzame v tem roku, jo izvajalec odloži na odlagališče gradbenih odpadkov.

38. člen

(odstranitev opreme groba)

1. Najemnik groba, ki mu je najemna pogodba prenehala, mora, če je dosegljiv, sam odstraniti opremo groba najkasneje v roku treh mesecev po prenehanju najemne pogodbe.
2. Če opreme po preteku tega roka ne odstrani, jo mora odstraniti izvajalec na stroške najemnika.
3. Opremo groba predstavljajo nagrobna obeležja, kot so spomeniki, robniki, krovne plošče, lučke, vaze in podobno.
4. Če najemnik groba ni dosegljiv mora odstraniti opremo groba izvajalec.
5. Oprema groba iz prvega in tretjega odstavka tega člena se ne odstrani iz grobov, ki so razglašeni za spomeniško varstveno zaščitene spomenike. Grobovi, ki so razglašeni za spomeniško varstveno zaščitene spomenike, se oddajo drugemu najemniku skupaj z opremo groba.
6. Izvajalec hrani opremo iz prvega in tretjega odstavka tega člena na območju pokopališča še tri mesece, po izteku tega roka pa jo odloži na odlagališče gradbenih odpadkov.
7. Po prenehanju najemne pogodbe za grob z žaro, se žaro položi v prostor za anonimni pokop ali pepel iz žare raztrese na prostoru za raztros pepela.
8. Pepel iz žare se lahko raztrese na prostor za raztros pepela, ko to pisno odobri naročnik pogreba.

**VI. PRAVICE IN OBVEZNOSTI UPORABNIKOV**

39. člen

(soglasje izvajalca)

1. Brez soglasja izvajalca na grobovih ni dovoljena zasaditev dreves in grmičevja, ki zrastejo več kot 1,2 metra višino in več kot 1,0 v širino.
2. Na pokopališču se lahko seka, žaga, obrezuje ali odstranjuje drevje le z dovoljenjem izvajalca.
3. Če izvajalec ugotovi, da se na pokopališču izvajajo dela ali opravljajo storitve v nasprotju s tem odlokom mora o tem obvestiti pristojne inšpekcijske službe.

40. člen

(vzdrževanje groba)

Najemnik groba mora skrbeti za urejen videz groba, to pomeni, da ga mora redno vzdrževati, kar obsega obrezovanje in skrb za zasaditev (dreves, grmovnic, cvetlic in trave), da ta ne posega na sosednje grobove ali poti, skrbeti za opremo groba, redno odstranjevati plevel in odpadke, ki jih morajo odlagati na za to določena mesta, ter skrbeti za red in čistočo na pokopališču.

41. člen

(vedenje na pokopališču)

Vsi obiskovalci pokopališča in izvajalci raznih del na pokopališču se morajo vesti primerno kraju in s spoštovanjem do umrlih, izvajalca in pokopališča.

42. člen

(obiskovanje pokopališča)

Pokopališča in umrle, ki ležijo v mrliških vežicah, se lahko obiskuje samo v času, ki je določen s tem odlokom in urnikom izvajalca.

43. člen

(prepoved vodenja živali)

Psov in drugih živali ni dovoljeno voditi na pokopališča, razen če gre za pse, ki služijo človeku kot vodniki.

44. člen

(prepoved vožnje z vozili)

Na pokopališčih se ne sme voziti z vozili, razen s posebnimi prevoznimi sredstvi, med katere spadajo otroška prevozna sredstva in invalidski vozički.

45. člen

(vloge najemnika)

1. Na podlagi pisne vloge izvajalcu, pridobi najemnik groba dovoljenje za postavitev, spremembo, popravilo ali odstranitev spomenika, robnikov ali obnovo grobnice, pri čemer je dolžan zagotoviti varovanje ambientalne in arhitektonske celovitosti pokopališča ter umetniškega in kulturnozgodovinskega pomena posameznih grobov. Izvajalec mora pri izdaji dovoljenja upoštevati veljavni prostorski akt in načrt razdelitve.
2. Na podlagi pisne vloge izvajalcu, pridobi najemnik groba ustrezno dovoljenje izvajalca za prevoz materiala z ročnimi vozički ter za kamnoseška, kovino strugarska, kovino tiskarska in druga podobna dela na pokopališču. V primerih, ko zaradi velikosti in količine materiala prevoz z ročnimi vozički ni primeren, lahko izvajalec izda dovoljenje za prevoz materiala z motornim vozilom izvajalcu prevoza.
3. Na podlagi pisne vloge pridobi najemnik groba dovoljenje za izkop umrlega in prenos na drugo pokopališče. Dovoljenje izda pristojni organ.
4. Če najemnik postavi, spremeni, popravi ali odstrani spomenik, robnike ali spremeni arhitektonsko zasnovo groba ali obnovi grobnico v nasprotju z dovoljenjem ali brez njega, mora izvajalec obvestiti najemnika, da te nepravilnosti odpravi v osmih dneh oziroma si pridobi ustrezno dovoljenje. Če najemnik nepravilnosti ne odpravi sam, opravi dela izvajalec na stroške najemnika.

**VII. VIRI FINANCIRANJA IZVAJALCA GOSPODARSKE JAVNE SLUŽBE IN NAČIN NJIHOVEGA OBLIKOVANJA**

46. člen

(viri financiranja)

1. Izvajalec gospodarske javne službe se financira:
* iz grobnin,
* s ceno za pogrebne storitve,
* s ceno upepelitve,
* iz najemnine za prostor za napisno ploščo,
* iz proračuna in
* iz drugih virov.
1. Izvajalec gospodarske javne službe pogrebnih storitev pridobiva finančna sredstva iz plačil za storitve, ki jih zaračunava neposredno naročnikom pogrebnih storitev.
2. Višino grobnine izvajalcu za grobove, napisne plošče in cene za osnovne pogrebne storitve potrdi Občinski svet Občine Izola na predlog izvajalca.

47. člen

(cenik)

1. Za uporabo pokopališča, pokopaliških objektov, naprav ter druge infrastrukture plačajo uporabniki oziroma najemniki storitve v skladu s cenikom izvajalca.
2. Občinski svet Občine Izola sprejme sklep o višini cen storitev gospodarske javne službe na predlog izvajalca.
3. Sklep se objavi v Uradnih objavah Občine Izola.

**VIII. NADZOR**

48. člen

(nadzor nad izvajanjem odloka)

1. Občinska inšpekcija in redarstvo izvaja nadzor nad izvajanjem pogrebne in pokopališke dejavnosti na območju občine ter nadzor nad izvajanjem občinskih predpisov, sprejetih na podlagi zakona.
2. Nadzor nad izvajanjem gospodarske javne službe opravlja urad občinske uprave, pristojen za gospodarske javne službe. Nadzor lahko zajema vse okoliščine v zvezi z izvajanjem gospodarske javne službe, zlasti pa zakonitostjo in strokovnostjo izvajanja.

**IX. KAZENSKE DOLOČBE**

49. člen

1. Z globo 2.000 EUR se kaznuje pravna oseba ali samostojni podjetnik, ki izvaja gospodarske javne službe po tem odloku:
* če opusti predpisana ravnanja iz tega odloka ali
* če ravna v nasprotju z določili tega odloka.
1. Z globo 400 EUR se kaznuje odgovorna oseba pravne osebe, uporabnik storitev gospodarskih javnih služb, ki jih opredeljuje ta odlok ali posameznik:
* če opusti predpisana ravnanja iz tega odloka ali
* če ravna v nasprotju z določili tega odloka.
1. Z globo 400 EUR se kaznuje posameznik, ki krši določila iz 39. do 45. člena tega odloka.

**X. PREHODNE IN KONČNE DOLOČBE**

50. člen

1. Izvajalec obvezne gospodarske javne službe po tem odloku mora najkasneje v roku dvanajstih mesecev po uveljavitvi tega odloka:
* skleniti najemne pogodbe z najemniki grobov,
* skleniti najemne pogodbe za prostor za napisno ploščo,
* vzpostaviti kataster grobov, pri čemer je potrebno upoštevati obstoječe stanje.
1. Po prejemu poziva s strani izvajalca je najemnik dolžan skleniti najemno pogodbo v roku enega meseca. V nasprotnem primeru mu najemno razmerje oziroma pravica do sklenitve najemnega razmerja preneha.

51. člen

Z dnem uveljavitve tega odloka prenehata veljati Odlok o pokopališki in pogrebni dejavnosti na območju Občine Izola (Uradne objave Občine Izola, št. 8/12, 20/15, \_/2017), Pravilnik o oddajanju prostorov za grobove v najem (Uradne objave Občine Izola, št. 6/13) in Pravilnik za izvedbo storitve upepelitve osebe (Uradne objave Občine Izola, št. 6/13).

52. člen

Ta odlok začne veljati petnajsti dan po objavi v Uradnih objavah Občine Izola.

Številka: ……………

Datum: ……………

 Ž u p a n

 ……………